b'\n_START_ARTICLE_\nAkrilna kislina\n_START_SECTION_\nNevarnosti\n_START_PARAGRAPH_\nAkrilna kislina mo\xc4\x8dno dra\xc5\xbei in razjeda ko\xc5\xbeo. Na o\xc4\x8deh povzro\xc4\x8da te\xc5\xbeke opekline in trajne po\xc5\xa1kodbe ro\xc5\xbeenice. Vdihavanje par akrilne kisline povzro\xc4\x8da razdra\xc5\xbeenost dihalnih poti, zaspanost in glavobol. Kratkotrajno vohanje kisline \xc5\xa1e ne pomeni izpostavljenosti. Za ugotavljanje izpostavljenosti je potrebna analiza zraka. Kratkotrajna izpostavljenost nizkim koncentracijam akrilne kisline v zraku ima minimalen vpliv na zdravje ali ga sploh nima, izpostavljenost visokim koncentracijam pa lahko povzro\xc4\x8di plju\xc4\x8dni edem._NEWLINE_V primeru zau\xc5\xbeitja kislina lahko povzro\xc4\x8di bole\xc4\x8dine in se\xc5\xbeiganja v ustah, \xc5\xberelu in \xc5\xbeelodcu, drisko, bruhanje in padec krvnega tlaka oz. lahko destruktivno vpliva na gastro-intestinalni trakt. Predvideni smrtni odmerek je 5 ml.'